Terutoshi Ishigi

Terutoshi Ishigi, nado no Xapón no século XX, é un enxeñeiro autodidacta, propietario dunha fábrica de ferro preto de Tokyo, e un dos titulares da patente do cubo de Rubik (coñecido no Xapón como "cubo de paciencia" 忍耐キューブ). 

 Traxectoria 
O 12 de outubro de 1976, aproximadamente un ano despois de que Ernő Rubik patentase este xogo, puzzle ou xoguete en 1975, recibiu a súa forma 3x3x3 da Oficina de Patentes do Xapón co número JP55‒8192. Aceptouse que Ishigi fixo o mesmo invento de forma independente.Até 1999, cando entrou en vigor unha modificación da lei de patentes xaponesa, a oficina de patentes concedeu patentes xaponesas para tecnoloxías non divulgadas no Xapón sen esixir novidade mundial.

 Outros casos 
Uwe Mèffert - Creador do Pyraminx, un puzzle en forma de tetraedro, e o Megaminx, semellante ao cubo de Rubik pero coa forma dun dodecaedro, e o skewb.
Tony Fisher - Deseñador británico de xoguetes rotacionais, recoñecido polo Libro Guinness como o creador do cubo de Rubik máis grande do mundo, e tamén do máis pequeno. Dende 1981, Fisher deseñou uns 100 crebacabezas.
Vojtěch Kopský - Aínda que non é tan coñecido como Rubik, Kopský recibiu unha patente checoslovaca por un puzzle tridimensional antes da patente do cubo de Rubik. O seu deseño era diferente, pero mostra o interese en puzzles mecánicos tridimensionais nesa época.
Larry D. Nichols - En 1972, patentou nos EUA un puzzle 2x2x2 cun mecanismo de bloqueo, que inventara na década de 1950,  considerado un precursor do cubo de Rubik. Aínda que o seu era máis sinxelo, a idea central de pezas móbiles que forman un cubo é similar, e a súa patente mencionaba a posibilidade de facer cubos similares con máis pezas. En 1986 un Tribunal de Apelacións ditaminou que o minicubo de Rubik 2×2×2 infrinxía a patente, pero non o cubo de 3×3×3.

Notas

 Véxase tamén 
 Ligazóns externas 

 «cubo de rubik»: ¿marca o patente? — Artigo sobre a patente do cubo de Rubik (en castelán)

Categoría:Inventores do Xapón
Categoría:Nados en ano descoñecido
Categoría:Nados no Xapón